سید محمد علوی مالکی

سید محمد علوی مالکی یا محمد بن علوی بن عباس الادریسی الحسنی الہاشمی (پیدائش: 1944ء— وفات: 28 اکتوبر 2004ء) مالکی فقہ کے سرکردہ مذہبی مسلمان علماء  میں سے ایک ہیں۔ ان کا لقب "محدث الحرمین" ہے۔ آپ نے علم حدیث، فقہ مالکی اور اسلامی دنیا کے واقعات پر بہت سی کتابیں تالیف کیں۔ اسلامی دنیا میں آپ کے تلامذہ میں اہم نام علی الجفری اور عبد اللہ فدعق کے ہیں۔ آپ مفتی اعظم ہند علامہ مصطفیٰ رضا خاں بریلوی اور شیخ العرب والعجم مولانا ضیاء الدین مہاجر مدنی کے خلیفہ تھے۔ جامعہ مرکز الثقافہ السنیہ کیرالا کی سنگ بنیاد آپ ہی نے رکھی تھی۔

 ولادت 
آپ  مکہ مکرمہ میں سال 1367 ھ (1945) میں پیدا ہوئے، ان کے والد علوی بن عباس مالکی، مسجدالحرام میں استاد تھے۔

 نسب 
محمد حسن بن علوی بن عباس بن عبد العزیز بن عباس الادریسی الحسنی مراکش کے ادریسی رئیسوں کے خاندان سے تھے۔ ان کے آبا و اجداد نے فاس سے مکہ کی طرف ہجرت کی اور وہیں رہائش اختیار کی۔

 تعلیمی زندگی 
 آپ نے رسمی تعلیم جامعہ الازہر قاہرہ مصر میں حاصل کی اور کلیہ اصول الدین ایم اے اور ڈاکٹریٹ کی ڈگری حاصل کی، پھر مراکش کا سفر کیا اور وہاں کے بڑے علما سے اکتساب فیض کیا۔
 آپ 1390 ہجری بمطابق 1970 ء میں مکہ المکرمہ کے شریعہ کالج میں استاد مقرر ہوئے، پھر اپنے والد کی وفات کے بعد 1391 ہجری میں مسجد الحرام میں بطور استاد مقرر ہوئے، اس کے ساتھ ساتھ شاہ عبد العزیز یونیورسٹی میں تدریسی عملے کا رکن بھی تھے۔
 مسجد الحرام، باب السلام وغیرہ کے تدریسی شعبے میں آپ نے بڑھ چڑھ کر حصہ لیا۔
 مسلم ورلڈ لیگ کے رکن مقرر ہوئے۔
 ان کے دینی پروگراموں اور ہفتہ وار لیکچرز کو الاذاعۃ السعودیۃ اور نداء الاسلام چینلوں پر نشر کیا گیا، اس کے علاوہ آپ نے اقرأ چینل اور دیگر خلیجی چینلوں کے کئی پروگرامز میں شرکت کی، آپ کا آخری پروگرام "مفاہیم یجب ان تصحیح" مصری چینل المحور میں نشر ہوا جو بعد میں کتابی شکل میں بھی شائع ہوا۔"
 1391ھ اور 1403ھ کے مابین رابطہ عالم اسلامی کی ثقافتی موسموں کے افتتاح کی ذمہ داری انھیں کے سپرد ہوئی۔
 1392ھ میں الجزائر میں منعقد فکر اسلامی کانفرنس میں شرکت کی۔
 1392ھ میں وزارت اوقاف مصر کی دعوت پر الاجتماع المصری السعودی کے اجتماعات میں شریک ہوئے۔
 1393ھ میں نائجر میں مرکز اسلامی کے افتتاح کے موقع پر سعودی عرب کی رابطہ عالم اسلامی کی نمائندگی کی۔
 امام مالک کانفرنس کے بہت سے اجلاسوں کی صدارت کی، جو مراکش میں ہر سال منعقد ہوتی ہے۔
 1399 ہجری، 1400 ہجری اور 1401 ہجری میں مکہ المکرمہ میں بین الاقوامی مسابقہ قرآن کے جج منتخب ہوئے اور وہ اس کے پہلے صدر ہیں۔
 انھوں نے مملکت سعودی عرب سے باہر مصر ، مراکش، الجزائر، تونس، انڈونیشیا ، ملائیشیا ، سنگاپور ، پاکستان، نائجر ، کینیڈا اور برطانیہ میں بین الاقوامی سیمینارز اور اسلامی کانفرنسوں میں شرکت کی۔
 آپ نے انڈونیشیا میں بہت سے اسلامی اسکولوں، اداروں اور یونیورسٹیوں کے قیام میں اپنا حصہ ڈالا اور ان اداروں اور اسکولوں کی تعداد سو سے زائد اسکولوں تک پہنچ گئی، جیسا کہ آپ نے ملائیشیا میں اسلامی یونیورسٹی کی بنیاد رکھنے میں مدد کی اور یونیورسٹی کی لائبریری میں تفسیر، فقہ اور حدیث کی ضخیم کتب کے ساتھ ساتھ اپنی تصانیف بھی تحفے میں پیش کی۔

 وفات 
آپ نے  مکہ مکرمہ میں  جمعہ 15 رمضان سنہ 1425ھ  کو فجر کے وقت وفات پائی۔ آپ کی نماز جنازہ مسجد حرام میں ادا کی گئی۔ اور مقبرۃ المعلاۃ میں دفن ہوئے۔

 حوالہ جات 

 مزید دیکھیے 
 عرب لوگ
 فقہ مالکی
 تصوف

زمرہ:ادریسی خاندان
زمرہ:اشاعرہ
زمرہ:ام القری یونیورسٹی کا تعلیمی عملہ
زمرہ:باب حدیث/متعلقہ مضامین
زمرہ:بنو ادریس
زمرہ:بیسویں صدی کی سعودی شخصیات
زمرہ:بیسویں صدی کی عرب شخصیات
زمرہ:بیسویں صدی کے مسلم الٰہیات دان
زمرہ:جنت المعلیٰ میں مدفون شخصیات
زمرہ:سعودی صوفیا
زمرہ:سعودی عرب کے سنی علماء اسلام
زمرہ:سعودی مصنفین
زمرہ:سلسلہ شاذلیہ
زمرہ:سنی ائمہ
زمرہ:سنی صوفیاء
زمرہ:علمائے اہلسنت
زمرہ:علماء مذہب
زمرہ:فاضل جامعہ الازہر
زمرہ:قانون اسلامی کے محققین
زمرہ:مالکی فقہاء
زمرہ:مالکیہ
زمرہ:مجددین
زمرہ:محدثین
زمرہ:مسلم فلاسفہ
زمرہ:مسلمان مصلحین
زمرہ:مکہ مکرمہ کی شخصیات
زمرہ:مکی شخصیات
زمرہ:ویکی ڈیٹا سے مختلف مختصر وضاحت
زمرہ:ہاشمی شخصیات
زمرہ:1943ء کی پیدائشیں
زمرہ:1944ء کی پیدائشیں
زمرہ:2004ء کی وفیات